Tooted ja tootmine
Tooted
Pultrusiooniprofiilid on kombinatsioon suure tugevusega kiudarmatuurist ja sitketest plast sideainest. Materjali iseloomustavad omadused nagu kõrge eritugevus, korrosioonikindlus, elektri ja soojuse mittejuhtivus ning pikk eluiga.
Meie peamine tootevalik koosneb elektri-isolatsioonmaterjalist trafo ja elektrimootorite valmistajatele. Peale selle on saadaval suur valik materjali ka teisteks rakendusteks.
Meie toodete ja materjalide spetsifikatsioonidega saate lähemalt tutvuda meie tootekataloogi kaudu. Kui teil on küsimusi profiilide kohta, mida ei ole kataloogis loetletud või muu rakenduseks mõeldud profiili kohta, siis ärge kõhelge saata meile päring!
Trafo profiilid
Pakume trafode tootjatele laia valikut isolatsiooniprofiile. Meie tootevalikus on peamised levinud suurused kondikujulisi dogbone profiile, nurga- ja ristkülikukujulisi profiile, mida kasutatakse tavaliselt distantsliistudena ja õhuvahedena mähise (ja isolatsiooni) vahel kuivtrafodes. Mitmed standardmõõdud on laotoodetena saadaval lühikese tarneajaga.
Elektrimootori profiilid
Toodame elektrimootorite mähkijatele ning tootjatele staatori uurdekiilusid. Kiilude peamised funktsioonid on uurdes oleva vasktraadi katmine ning elektri- ja soojusisolatsiooni tagamine. Mitmed trapetsi- ja poolkuukujulised kiilud on hõlpsasti saadaval.
U, L ja muud ehitusprofiilid
Kiudarmeeritud U ja L komposiitprofiilid on asendamatud konstruktsioonides, kus on vaja väga head mehaanilist jõudlust väikese kaalu juures ning on oluline monteerimise lihtsus, elektriisolatsiooni ja kõrge soojuspüsivuse omadused. Pakume ka selliste profiilide CNC töötlust.
Komposiit armatuur
Betoonelementide armatuuri (sarrust) saab valmistada ka komposiitidest. Peamised eelised on väga hea vastupidavus agressiivses keskkonnas ning terasest suurem tõmbetugevus. See muudab kiudarmeeritud komposiitidega betooni tugevdamise eriliseks huviks rakendustes, kus on oodata sarruse korrosiooni. Ehk struktuurid, mis puutuvad kokku jäätunud soolade, merekeskkonna või muu agressiivse keskkonnaga.
Tootmine
Fiberbari toodang valmib automatiseeritud pideva tootmisprotsessi – pultrusiooni – teel, tänu millele saame toota katkematu pikkusega komposiitprofiili. Meie tüüpilised komposiidid koosnevad klaaskiud armatuurist, mis on omavahel seotud selliste termoreaktiivsete plastidega nagu polüestrid ja vinüülestrid.
Meie kliendid saavad tellida valmisdetaile vajaliku töötluse ja viimistlusega. Meil on kohapeal ruumid CNC töötlemiseks, värvimiseks ja lakkimiseks.
Töötame tihedas koostöös klientidega kavandades ja arendades uusi tooteid ning teenuseid, mis vastavad nende eeldustele ja nõudmistele. Meie eritellimusprofiilid on kohandatud vastavalt klientide konkreetsetele nõuetele. Koostöö Euroopa juhtivate komposiiditööstuse kemikaalide tarnijate ja uurimisasutustega tagab selle, et teie vajadused on täielikult kaetud.
Materjali testimine ja kvaliteet
Materjalide testimine on meie materjalikvaliteedi lahutamatu osa. Fiberbar Composites omab kõrgepinge testseadet elektrilise läbilöögitugevuse määramiseks ning mehaanilist katsemasinat painde-, tõmbe- ja survetugevuse määramiseks. Meie sertifitseeritud kvaliteedi- ja keskkonnajuhtimissüsteem vastab ISO 9001: 2015 ja ISO 14001: 2015 standardite nõuetele.
Fiberbar Composites OÜTiigi 18Jüri, Rae vald75301 HarjumaaESTONIA
Tel: +372 621 3434E-post: Registrikood 12222295KMKR nr. EE101511016
Member of the Star Works Group